Karel Miljon

Karel Leendert Miljon (født 17. september 1903 i Amsterdam, død 8. februar 1984 i Bennebroek) var en nederlandsk bokser som deltok i de olympiske leker 1928 i Amsterdam.

Miljon vant en olympisk bronsemedalje i boksing under OL 1928 i Amsterdam. Han kom på tredjeplass i vektklassen lett tungvekt (79,4 kg) bak argentinske Víctor Avendaño og Ernst Pistulla fra Tyskland.

Miljon vant de to innledende kampene på poeng, han beseiret Emil Johansson fra Sverige og britiske Alfred Jackson. Semifinalen tapte han på poeng til tyske Ernst Pistulla. I bronsefinalen beseseiret han Don McCorkindale fra Sør-Afrika.

Det var 16 boksere fra 16 nasjoner som stilte i den nest tyngste vektklassen, lett tungvekt, som ble avviklet i perioden 8. til 11. august 1928.

OL-medaljer 
 1928  Amsterdam -  Bronse i boksing, lett tungvekt

Referanser

Eksterne lenker 
 

Nederlandske boksere
Medaljevinnere under Sommer-OL 1928
Deltakere for Nederland under Sommer-OL 1928
Boksere under Sommer-OL 1928
Personer fra Amsterdam
Olympiske medaljevinnere i boksing